Okresná prokuratúra Zvolen 
Trhová 1, 960 19 Zvolen 1 	

Sp. zn. : 2 Pv 331/12/6611	Zvolen, 18.10.2012
EEČ : 2-51-157-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 156 odseku 1, odseku 2 písmena a/ Trestného zákona s poukazom na ustanovenie §   odseku číslo 300/2005 Zbierky zákonov v znení zákona číslo 313/2011 Zbierky zákonov písmena a/ Trestného zákona v jednočinnom súbehu s prečinom výtržníctva podľa § odseku  písmena a/ Trestného zákona

Rozhodol: 	prokurátorka Okresnej prokuratúry Zvolen
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 361,40 € 
b.	Penažná suma urcená na všeobecne prospešné úcely: 100,00 € 
c.	Konkrétny adresát penažnej sumy urcenej na všeobecne prospešné úcely: Obec XXXXX, XXXXX č. XXXXX, XXXXX ICO: XXXXX 
d.	Suma odovzdaná štátu na penažnú pomoc obetiam trestnej cinnosti: 50,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX XXXXX
realizované policajtom Obv.odd. PZ Detva pod spisovou značkou ORP-665/DT-ZV-2012.
dňa 24. februára 2012 v čase asi o 08.00 hodine v obci Vígľaš, na mieste verejnosti prístupnom, pri autobusovej zastávke pred Základnou školou v obci Vígľaš, fyzicky napadol XXXXX, nar. XXXXX, bytom XXXXX č. XXXXX a to tak, že ho dvakrát udrel rukou zovretou v päsť do oblasti tváre, následkom čoho sa XXXXX  pošmykol a spadol na zem, kde ho ešte niekoľkokrát kopol do brucha a chrbta, čím mu podľa znaleckého posudku znalca z odboru zdravotníctvo - chirurgia XXXXX spôsobil zlomeninu steny čeľustnej kosti vľavo s dobou liečenia a práceneschopnosti v trvaní 20 dní.

Odôvodnenie: 
Uznesením povereného príslušníka Obvodného oddelenia Policajného zboru, Odboru poriadkovej polície v Detve ČVS:ORP-665/DT-ZV-2012 zo dňa 02. júna 2012 bolo podľa § 199 odseku 1 Trestného poriadku začaté trestné stíhanie pre prečin výtržníctva podľa § 364 odseku 1 písm. a/ Trestného zákona v jednočinnom súbehu s prečinom ublíženia na zdraví podľa § 156 ods. 1 Trestného zákona a súčasne za tieto prečiny vznesené obvinenie podľa § 206 odseku 1 Trestného poriadku obvinenému ml. XXXXX. Uvedeného prečinu sa obvinený ml. XXXXX dopustil tak, že dňa 24. februára 2012 v čase asi o 08.00 hod. v obci Vígľaš, na mieste verejnosti prístupnom, pri autobusovej zastávke pred Základnou školou v obci Vígľaš, fyzicky napadol XXXXX, nar. XXXXX, bytom XXXXX č. XXXXX a to tak, že ho dvakrát udrel rukou zovretou v päsť do oblasti tváre, následkom čoho sa XXXXX pošmykol a spadol na zem, kde ho ešte niekoľkokrát kopol do brucha a chrbta, čím mu podľa znaleckého posudku znalca z odboru zdravotníctvo - chirurgia XXXXX spôsobil zlomeninu steny čeľustnej kosti vľavo s dobou liečenia a práceneschopnosti v trvaní 20 dní. 

Po skončení skráteného vyšetrovania bol vzhľadom na dôkaznú situáciu dňa 28.08.2012 ml. obvinený XXXXX upozornený na zmenu právnej kvalifikácie skutku ako prečinu výtržníctva podľa § 364 ods. 1 písm. a/ Trestného zákona v jednočinnom súbehu s prečinom ublíženia na zdraví podľa § 156 ods. 1, ods. 2 písm. a/ Trestného zákona s poukazom na ustanovenie § 139 ods. 1 písm. a/ Trestného zákona.  Následne poverený príslušník Policajného zboru predložil spisový materiál na Okresnú prokuratúru vo Zvolene spolu s návrhom na podanie obžaloby. Po preskúmaní predloženého spisového materiálu som rozhodla o udelení pokynu k vykonaniu mediačnej činnosti, pretože boli naplnené zákonné podmienky pre ukončenie trestného stíhania zmierom. Vykonaným dokazovaním v priebehu skráteného vyšetrovania bolo preukázané, že obvinený ml. XXXXX svojím konaním naplnil všetky zákonné znaky skutkovej podstaty oboch prečinov, pre ktoré sa viedlo trestné stíhanie.

Dňa 17. októbra 2012 bola na prokuratúru doručená správa o výsledku mediácie, ktorú vykonal probačný a mediačný úradník Okresného súdu vo Zvolene. Mladistvý obvinený XXXXX v prípravnom konaní a v konaní pred mediačným úradníkom slobodne, vážne, zrozumiteľne a určito vyhlásil, že spáchal skutky, za ktoré je stíhaný, a súčasne svoje konanie úprimne oľutoval a poškodenému ml. XXXXX sa ospravedlnil.

Poškodený ml. XXXXX v konaní uviedol, že súhlasí so spôsobom a okolnosťami schválenia zmieru, pričom sa s obvineným dohodol, že nárok na náhradu škody vo výške 461,40 € uhradí v dvoch splátkach, a to  vo výške 100,- € dňa 05.10.2012 a vo výške 361,40 € dňa 12.10.2012 poštovými poukážkami k rukám zákonnej zástupkyni mal. poškodeného XXXXX. Škodu spôsobenú Všeobecnej zdravotnej poisťovni, a. s. vo výške 146,05 € obvinený uhradil dňa 13.09.2012. Taktiež aj zákonný zástupca - matka obvineného XXXXX, jeho obhajca ako aj kurátor vyjadrili súhlas s uzavretím zmieru.

Obvinený zložil dňa 15.10.2012 na účet Krajskej prokuratúry v Banskej Bystrici číslo účtu: 7000165659/8180, variabilný symbol 23312012, vedený v Štátnej pokladnici Bratislava peňažnú sumu určenú na všeobecne prospešné účely vo výške 100,- €, ktorá suma nie je zrejme neprimeraná k závažnosti spáchaných trestných činov. Z uvedenej  sumy 50 %, teda 50,- € obvinený poukázal pre obete trestnej činnosti a zostávajúcich 50 %, teda 50,- € adresátovi: Obec XXXXX, XXXXX XXXXX XXXXX, XXXXX XXXXX, č. účtu: 4629412/0200. Fotokópia potvrdenia (príkaz na úhradu) o vykonanej platbe je súčasťou spisového materiálu.

	Dňa 15. októbra 2012 bol pred mediačným úradníkom uzatvorený zmier medzi obvineným a poškodeným. Obvinený, jeho zákonný zástupca, obhajca i poškodený s týmto spôsobom vybavenia veci vyslovili svoj súhlas.
	Podľa § 220 odseku 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:
a/ vyhlásil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b/ nahradil škodu, pokiaľ bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestný činom, a
c/ zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu
a vzhľadom na povahu, závažnosť spáchaného činu, na mieru, akou bol trestným činom dotknutý verejný záujem, na osobu obvineného a jeho osobné a majetkové pomery považuje takýto spôsob rozhodnutia  za dostačujúci.
	
	Podľa § 224 odseku 1 Trestného poriadku peňažnú sumu určenú na všeobecne prospešné účely možno adresovať obciam a iným právnickým osobám so sídlom na území Slovenskej republiky, na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotnícke, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na pomoc poškodeným podľa osobitného zákona. Podľa odseku 2 príslušného ustanovenia z peňažnej sumy určenej na všeobecne prospešné účely musí obvinený určiť aspoň 50 percent štátu na peňažnú pomoc poškodeným podľa osobitného zákona.

	Vzhľadom na skutočnosť, že za prečin výtržníctva podľa § 364 odseku 1 písm. a/ Trestného zákona v jednočinnom súbehu s prečinom ublíženia na zdraví podľa § 156 ods. 1, ods. 2 písm. a/ Trestného zákona s poukazom na § 139 ods. 1 písm. a/ Trestného zákona je ustanovený trest pri mladistvých páchateľoch od 6 mesiacov až do 18 mesiacov,  obvinený vyhlásil, že spáchal skutok, za ktorý mu bolo vznesené obvinenie, na účet prokuratúry zložil uvedenú peňažnú sumu, ako aj vzhľadom na povahu a závažnosť spáchaného trestného činu, okolnosti spáchania činu, konanie obvineného po čine a na osobu mladistvého obvineného, ktorý doposiaľ žil riadnym životom, na jeho osobné a majetkové pomery, boli splnené všetky zákonné podmienky na postup podľa     § 220 a nasl. Trestného poriadku.

	Preto som rozhodla tak, ako je vyššie uvedené. XXXXX prokuratúry v Banskej Bystrici, odboru vnútornej správy bude po nadobudnutí právoplatnosti tohto uznesenia vyplatená suma 50,- € adresátovi: Obec XXXXX, XXXXX XXXXX XXXXX, IČO: XXXXX, č. účtu: 4629412/0200 a zostávajúcich 50,- €  je určených na pomoc obetiam trestnej činnosti.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Danica Škarbová
prokurátorka